Ka 2002/03 leano la khiro ka ho lekana bakeng sa Lefapha, ho latela Molao wa Khiro ka ho Lekana, le ile la hlahiswa le ho kenngwa tshebetsong. Leano le tla iswa ho Lefapha la tsa Basebetsi ka Phato 2003. Kgatelopele ho ya ho kenngweng tshebetsong e ka bonwa karolong ya 5. ho tsamaelanang le diphetoho tse sa tswa etswa ke Lefapha la Ditshebleletso tsa Setjhaba le Tsamaiso (DPSA), Lefapha le ile la hlahisa mokgwa o motjha wa tsamaiso ya tshebetso o ntseng o kenngwa tshebetsong. Ho tsamaisana le diteko tsa ho ntlafatsa tsamaiso ya tshebetso, Lekala la tsa Basebetsi le ntse le rala Moralo wa Tsebo ya Mosebetsi o tlang ho fuwa Bolaodi ba Thuto le Thupelo ya Lekala la Setjhaba (PSETA). Moralo wa Tsebo ya Mosebetsi o tla fana ka moralo o phethahetseng bakeng sa ho ntlafatsa mosebetsi wa basebetsi ka sepheyo sa ho ntlafatsa tlhahiso le morolo le ho fokotsa tahlehelo ya basebetsi.